La maschera del demonio
La maschera del demonio () je italijanski crno-bijeli horor film snimljen 1960. godine u režiji Marija Bave, poznat kao nominalno debitantsko ostvarenje Bavine filmogfrafije, ali i kao jedan od najznačajnijih ostvarenja žanra u italijanskoj kinematografiji 1960-ih. Predstavlja slobodnu adaptaciju novele Vij ruskog književnika Nikolaja Gogolja. Protagonistica, čiji lik tumači Barbara Steele, je moldavijska vještica koju u 17. vijeku pogubi vlastiti, ali koja se nakon dvije stotine godina diže iz mrtvih kako bi se osvetila njegovim potomcima. Iako je Bavi ovo formalno bio prvi film, prije toga je već stekao bogato režisersko iskustvo, najčešće tako što je dovršavao projekte koji su drugi bili napustili, uključujući opus svog mentora Riccarda Frede, sa kojim je dijelio sklonost prema horor žanru. Snimanje filma je bilo obilježeno poteškoćama, ali La maschera del demonio je doživjela veliki uspjeh. Iako su scene nasilja bile šokantne za tadašnje prilike, uglavnom su izbjegnuti problemi sa cenzurom. U SAD je prava za prikazivanje otkupila tvrtka American International Pictures i napravila vlastitu verziju pod naslovom Black Sunday, kojoj je  nadosnimljena nova muzika. Mladoj britanskoj glumici Barbari Steele je nastup u La maschera del demonio omogućio da tokom sljedećih godina nastupi u niz uspješnih horor-filmova gotičkog podžanra s obje strane Atlantika, postavši njegovim svojevrsnim "zaštitnim znakom".

Uloge
 Barbara Steele ... Katia Vajda/Princeza Asa Vajda
 John Richardson ... Dr. Andre Gorobec
 Andrea Checchi ... Dr. Thomas Kruvajan
 Ivo Garrani ... Prince Vajda
 Arturo Dominici ... Igor Javuto
 Enrico Olivieri ... Princ Constantine Vajda
 Antonio Pierfederici ... Svećenik
 Tino Bianchi ... Ivan
 Clara Bindi ... Gostioničar
 Mario Passante ... Kočijaš
 Renato Terra ... Boris
 Germana Dominici ... Sonya (gostioničareva kćer)

Vanjske veze
 
 

Italijanski filmovi
Horor filmovi
Authority control 2